# data[].attributes.body
Opišite svojim riječima , a na temelju slike pojam IGRIFIKACIJA / GEMIFIKACIJA. Napiši koje igre koristiš u razredu. Kako igra pridonosi postizanju ishoda učenja? Što učenici misle o igri na satu? Što mislite o digitalnim igrama?

# data[].attributes.body
Igrifikacija je oblik poučavanja koji osobno podržavam. Na ovoj ilustraciji je lijepo vidljivo kako je naglasak na puštanju učenika da istražuju sami. Činjenica je da pripremanje ovakve nastave iziskuje jako puno truda i vremena nastavnika, posebno kod pripreme. Većina kolega bi se i više uhvatili s tim u koštac da to ima financijsku stimulaciju. I s kredom i pločom dobiješ plaću u našem sustavu. Također je upitno koliko će se ishodi ostvariti ako učenici ne dožive igru kao učenje već kao zabavu.  Bombardiranje očnog živca napadnom grafikom pojedinih alata ili učiteljevog dizajna također je nedostatak kod tog oblika učenja.
Relativno nova društvena igra Tesla je odlično osmišljena i od mene ima sve preporuke ( za obiteljska druženja).

# data[].attributes.body
Igrifikacija- treba se odvažiti i krenuti. Svatko od nas ima svoje ideje koje nas mogu dovesti do cilja na različite načine. Uhvati dobar trenutak, izvrši na vrijeme i budi aktivan.

Kad koristim igre na satu približim se učenicima( ipak su oni z generacija), osuvremenjuje se nastava- djeca uče i zabavljaju se. Igru koristim povremeno - potrebno je puno vremena da se osmisli dobra digitalna igra.

# data[].attributes.body
Igrifikacija/gemifikacija je strategija učenja kojom se pokušava učenicima kroz igru približiti nastavno gradivo kako bi kroz igru istraživačkoga tipa što lakše i motiviranije usvojili određene nastavne sadržaje. U razredu koristim igre asocijacija, igre pantomime, dramske igre, digitalne igre... Učenici rado prihvaćaju bilo koji oblik igre, a osobito vole digitalne igre iako ih ponekad ne shvaćaju ozbiljno nego baš kao igru pa su i ishodi djelomično ostvareni. U nekim sadržajima igrifikacija je vrlo uspješna u ostvarivanju ishoda, npr. u dramskim igrama.

# data[].attributes.body
Svi smo mi djeca, a djeca se vole igrati.

Ako uspijemo djecu zainteresirati za nastavne sadržaje preko igre, nećemo ih morati tjerati na učenje.
Svaki oblik igre, bile one scenske, različiti kvizovi ili digitalne igre, izaziva na satu zainteresiranost i zalaganje.
Digitalne igre koristim najčešće za motivaciju i ponavljanje gradiva.

# data[].attributes.body
Igra je nešto bez čega u današnje vrijeme ne mogu zamisliti nastavni proces. Učenicima današnjice potrebni su poticaji koji su u skladu s njihovim mentalnim funkcioniranjem. Djeci i mladima, kao i nama odraslima, danas je, više nego ikad dostupna ogromna količina informacija. Igre nam pomažu da kod učenika lakše potaknemo proces učenja kroz kontrolirani sustav - igru, u kojoj je jasan cilj i kroz koju učenici uče tijekom samog procesa, igrajući se. Igra im pruža uzbuđenje i izazov koji su važan poticaj u procesu učenja. Na taj način imaju jasniju svijest o vlastitim postignućima te nisu opterećeni samim akademskim znanjima, koja u konačnici svladavaju u hodu, na zanimljiv i zabavan način.